b'\n_START_ARTICLE_\nSpectre (filmas)\n_START_SECTION_\nTurinys\n_START_PARAGRAPH_\nVykdydamas \xc5\xbeuvusios savo vir\xc5\xa1inink\xc4\x97s M pavedim\xc4\x85, Bondas Meksike nu\xc5\xbeudo Marco Sciarra, ketinant\xc4\xaf surengti sprogim\xc4\x85 stadione, ta\xc4\x8diau savavali\xc5\xa1kais veiksmais u\xc5\xbesitraukia naujojo M pykt\xc4\xaf. Pastarasis, priverstas kovoti d\xc4\x97l savo tarnybos i\xc5\xa1likimo su nauju vyriausyb\xc4\x97s atstovu C, norin\xc4\x8diu ne tik u\xc5\xbedaryti agent\xc5\xb3 00 program\xc4\x85, bet ir organizuoti totalin\xc4\xaf visose pasaulio valstyb\xc4\x97se sekim\xc4\x85, nu\xc5\xa1alina Bond\xc4\x85 nuo preig\xc5\xb3. Nors jam ir u\xc5\xbedrausta i\xc5\xa1vykti, Bondas, padedamas Q ir Moneypenny, nuvyksta \xc4\xaf Sciarros laidotuves Romoje, kur taip pat patenka \xc4\xaf slaptos organizacijos susirinkim\xc4\x85. Jis atpa\xc5\xbe\xc4\xafstamas ir turi sprukti, ta\xc4\x8diau sp\xc4\x97ja nugirsti apie mister\xc4\xaf Vait\xc4\x85, kur\xc4\xaf v\xc4\x97liau aptinka Austrijos kalnuose. \xc5\xa0is buv\xc4\x99s nusikalt\xc4\x97lis patiki Bondui paslapt\xc4\xaf, kur rasti jo dukter\xc4\xaf Madeleine, galin\xc4\x8di\xc4\x85 suteikti jam daugiau informacijos. _NEWLINE_Bondas su mergina atsiduria Maroke, nusikalt\xc4\x97li\xc5\xb3 organizacijos \xe2\x80\x9eSpectre\xe2\x80\x9c sekimo centre, kuriam vadovauja Ernstas Blofeldas, anks\xc4\x8diau buv\xc4\x99s Franzu Oberhauseriu. \xc5\xa0io t\xc4\x97vas ka\xc5\xbekada 2 metus augino Bond\xc4\x85, kai \xc5\xa1is neteko t\xc4\x97v\xc5\xb3, ir jiedu su Franzu buvo priversti augti kaip broliai. Bondas man\xc4\x97, kad jiedu \xc5\xbeuvo prie\xc5\xa1 20 met\xc5\xb3 kalnuose, ta\xc4\x8diau paai\xc5\xa1k\xc4\x97ja, kad Franzas nu\xc5\xbeud\xc4\x97 t\xc4\x97v\xc4\x85 ir suk\xc5\xabr\xc4\x97 savo nauj\xc4\x85 tapatyb\xc4\x99 pagal motinos pus\xc4\x99, o jo vadovaujamas \xe2\x80\x9eSpectre\xe2\x80\x9c tampriai susij\xc4\x99s su brit\xc5\xb3 vyriausyb\xc4\x97s nariu C, kuriam leidimas gauti visus pasaulio sekimo duomenis reik\xc5\xa1 ir \xe2\x80\x9eSpectre\xe2\x80\x9c organizacijos \xc4\xafsigal\xc4\x97jim\xc4\x85. Bondui su Madeleine pavyksta susprogdinti centr\xc4\x85 ir gr\xc4\xaf\xc5\xbeti \xc4\xaf London\xc4\x85, kur kartu su M, Q ir Moneypenny stoja \xc4\xaf akistat\xc4\x85 su C. \xc4\x8cia v\xc4\x97l pasirodo Blofeldas, ta\xc4\x8diau jiems pavyksta u\xc5\xbeblokuoti turin\xc4\x8di\xc4\x85 prad\xc4\x97ti veikti sekimo program\xc4\x85. C \xc5\xbe\xc5\xabna i\xc5\xa1krit\xc4\x99s pro lang\xc4\x85, o Bonui pa\xc5\xa1ovus sraigtasparn\xc4\xaf, suimamas ir Blofeldas.\n_START_SECTION_\nFilmavimas\n_START_PARAGRAPH_\nJuostos filmavimas prasid\xc4\x97jo 2014 m. gruod\xc5\xbeio prad\xc5\xbeioje \xe2\x80\x9ePinewood Studios\xe2\x80\x9c ir u\xc5\xbetruko 7 m\xc4\x97nesius. Jie taip pat buvo vykdomi Meksike bei \xc4\x8ciapaso valstijoje, Londone, Romoje, Centrin\xc4\x97se Alp\xc4\x97se ir Maroke. \xc4\x8cia nufimuotas organizacijos \xe2\x80\x9eSpectre\xe2\x80\x9c steb\xc4\x97jimo centro sunaikinimas pateko \xc4\xaf Gineso rekord\xc5\xb3 knyg\xc4\x85 kaip did\xc5\xbeiausi\xc5\xb3 kino istorijoje dekoracij\xc5\xb3 susprogdinimas.'